text: La place si couverte estoit
   Partout là où il couvenoit,
   Que on ne peüst pas viser
   Que nus i peüst amender.
   Et tout li autre estorement
   Estoient si noble et si gent
   Et si bien fait et si adroit
   Que on miex faire ne povoit,
   Si k'à paines nus i seüst
   Amender, jà tant soutiex fust.
   Et ot par defors les palis
   Tabliaus en pluseurs lieus assis
   Sor très haus sapins, qui estoient
   Li plus haut que trouver povoient.
  